作者:查德卿
標題:雙調・蟾宮曲懷古
內容:問從來誰是英雄？一個農夫，一個漁翁。晦跡南陽，棲身東海，一舉成功。八陣圖名成臥龍，《六韜》書功在非熊。霸業成空，遺恨無窮。蜀道寒雲，渭水秋風。層樓有感倚西風百尺層樓，一道秦淮，九點齊州。塞雁南來，夕陽西下，江水東流。愁極處消除是酒，酒醒時依舊多愁。山嶽糟丘，糊海杯甌。醉了方休，醒後從頭。